CELEX: 32020D0668
Language: da
Date: 2020-05-18 00:00:00
Title: Kommissionens gennemførelsesafgørelse (EU) 2020/668 af 18. maj 2020 om harmoniserede standarder for personlige værnemidler, der er udarbejdet til støtte for Europa-Parlamentets og Rådets forordning (EU) 2016/425

19.5.2020   
               
               
                  DA
               
               
                  Den Europæiske Unions Tidende
               
               
                  L 156/13
               
            
         KOMMISSIONENS GENNEMFØRELSESAFGØRELSE (EU) 2020/668
         af 18. maj 2020
         om harmoniserede standarder for personlige værnemidler, der er udarbejdet til støtte for Europa-Parlamentets og Rådets forordning (EU) 2016/425
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 14 i Europa-Parlamentets og Rådets forordning (EU) 2016/425 (2) formodes personlige værnemidler, som er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de væsentlige sundheds- og sikkerhedskrav i bilag II til nævnte forordning, der er omfattet af disse standarder eller dele deraf.
                  
               
                     (2)
                  
                  
                     Ved brev M/031 med titlen »Standardiseringsmandat til CEN/Cenelec vedrørende standarder for personlige værnemidler« fremsendte Kommissionen en anmodning til Den Europæiske Standardiseringsorganisation (CEN) og Den Europæiske Komité for Elektroteknisk Standardisering (Cenelec) med henblik på at udvikle og udarbejde harmoniserede standarder til støtte for Rådets direktiv 89/686/EØF (3).
                  
               
                     (3)
                  
                  
                     Forordning (EU) 2016/425 erstattede direktiv 89/686/EØF fra den 21. april 2018, hvilket kun medførte et begrænset antal ændringer af de væsentlige sundheds- og sikkerhedskrav i bilag II til direktiv 89/686/EØF. De harmoniserede standarder, der er udarbejdet på grundlag af anmodning M/031, er udelukkende blevet udarbejdet til støtte for de væsentlige sundheds- og sikkerhedskrav, som stort set er forblevet uændrede, efter at direktiv 89/686/EØF blev afløst af forordning (EU) 2016/425.
                  
               
                     (4)
                  
                  
                     På grundlag af anmodning M/031 udarbejdede CEN og Cenelec følgende harmoniserede standarder: EN 893:2019 om bjergbestigningsudstyr, EN 943-2:2019 om beskyttelsesbeklædning mod farlige faste, flydende og luftformige kemikalier, EN 1073-1:2016+A1:2018 om beskyttelsesbeklædning mod faste luftbårne partikler, herunder radioaktiv forurening, og EN 14458:2018 om øjenværn, til støtte for forordning (EU) 2016/425.
                  
               
                     (5)
                  
                  
                     På grundlag af anmodning M/031 reviderede CEN og Cenelec de harmoniserede standarder EN 343:2003+A1:2007/AC:2009, EN 358:1999, EN 381-5:1995, EN 381-7:1999, EN 381-9:1997, EN 381-11:2002, EN 13832-2:2006, EN 13832-3:2006, EN 14594:2005, EN 388:2016, EN 943-1:2015 og EN 12277:2015, hvis referencer er offentliggjort i C-udgaven af Den Europæiske Unions Tidende (4). Dette førte til vedtagelsen af de harmoniserede standarder EN 343:2019 for beskyttelsesbeklædning mod regn, EN 358:2018 for bælter og liner til arbejdspositionering eller faldhindring, EN ISO 11393-2:2019, EN ISO 11393-4:2019, EN ISO 11393-5:2019 og EN ISO 11393-6:2019 for beskyttelsesbeklædning for brugere af håndbårne kædesave, EN 13832-2:2018 og EN 13832-3:2018 for værnefodtøj til beskyttelse mod kemikalier, EN 14594:2018 for åndedrætsværn, EN 388:2016+A1:2018 for beskyttelseshandsker mod mekaniske risici, EN 943-1:2015+A1:2019 for beskyttelsesbeklædning mod farlige kemikalier, faste, flydende og luftformige, inklusive flydende aerosoler og faste partikler, og EN 12277:2015+A1:2018 for bjergbestigningsudstyr.
                  
               
                     (6)
                  
                  
                     På grundlag af anmodning M/031 ændrede CEN og Cenelec den harmoniserede standard EN ISO 10819:2013, hvis reference er offentliggjort i C-udgaven af Den Europæiske Unions Tidende (5). Dette førte til vedtagelsen af en ændring af denne standard, nemlig EN ISO 10819:2013/A1:2019.
                  
               
                     (7)
                  
                  
                     Kommissionen har sammen med CEN og Cenelec vurderet, hvorvidt disse standarder er i overensstemmelse med anmodningen M/031.
                  
               
                     (8)
                  
                  
                     De harmoniserede standarder EN 893:2019, EN 943-2:2019, EN 1073-1:2016+A1:2018, EN 14458:2018, EN 343:2019, EN 358:2018, EN ISO 11393-2:2019, EN ISO 11393-4:2019, EN ISO 11393-5:2019, EN ISO 11393-6:2019, EN 13832-2:2018, EN 13832-3:2018, EN 14594:2018, EN 388:2016+A1:2018, EN 943-1:2015+A1:2019, EN ISO 10819:2013 som ændret ved EN ISO 10819:2013/A1:2019 og EN 12277:2015+A1:2018 opfylder de krav, som de har til formål at dække, og som er fastsat i forordning (EU) 2016/425. Derfor bør referencerne for de nævnte standarder offentliggøres i Den Europæiske Unions Tidende.
                  
               
                     (9)
                  
                  
                     CEN og Cenelec har også udarbejdet rettelsesbladet EN 50321-1:2018/AC:2018-08, der korrigerer den harmoniserede standard EN 50321-1:2018, hvis reference er offentliggjort i C-udgaven af Den Europæiske Unions Tidende (6). Da dette rettelsesblad indfører tekniske ændringer, og da det er vigtigt at sikre en korrekt og konsekvent anvendelse af den harmoniserede standard EN 50321-1:2018, hvis reference tidligere er blevet offentliggjort, bør referencen for den harmoniserede standard offentliggøres sammen med referencen for rettelsesbladet i Den Europæiske Unions Tidende.
                     
                  
               
                     (10)
                  
                  
                     Da de harmoniserede standarder EN 343:2003+A1:2007/AC:2009, EN 358:1999, EN 381-5:1995, EN 381-7:1999, EN 381-9:1997, EN 381-11:2002, EN 13832-2:2006, EN 13832-3:2006, EN 14594:2005, EN 388:2016, EN 943-1:2015, EN ISO 10819:2013, EN 12277:2015 og EN 50321-1:2018 er blevet revideret, ændret eller berigtiget, er det nødvendigt at trække deres referencer tilbage fra C-udgaven af Den Europæiske Unions Tidende. For at give fabrikanterne tilstrækkelig tid til at forberede sig på anvendelsen af standarderne EN 343:2019 EN 358:2018, EN ISO 11393-2:2019, EN ISO 11393-4:2019, EN ISO 11393-5:2019, EN ISO 11393-6:2019, EN 13832-2:2018, EN 13832-3:2018, EN 14594:2018, EN 388:2016+A1:2018, EN 943-1:2015+A1:2019, EN ISO 10819:2013 som ændret ved EN ISO 10819:2013/A1:2019 og EN 50321-1:2018, som korrigeret ved EN 50321-1:2018/AC: 2018-08, og EN 12277:2015+A1:2018, er det nødvendigt at udskyde tilbagetrækningen af referencerne for de harmoniserede standarder EN 343:2003+A1:2007/AC:2009, EN 358:1999, EN 381-5:1995, EN 381-7:1999, EN 381-9:1997, EN 381-11:2002, EN 13832-2:2006, EN 13832-3:2006, EN 14594:2005, EN 388:2016, EN 943-1:2015, EN ISO 10819:2013, EN 12277:2015 og EN 50321-1:2018.
                  
               
                     (11)
                  
                  
                     Overensstemmelse med en harmoniseret standard medfører en forventning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Nærværende afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            Referencerne for de harmoniserede standarder for personlige værnemidler, der er udarbejdet til støtte for forordning (EU) 2016/425 og opført i bilag I til denne afgørelse, offentliggøres hermed i Den Europæiske Unions Tidende.
         
         
            Artikel 2
            Referencerne for de harmoniserede standarder for personlige værnemidler, der er udarbejdet til støtte for forordning (EU) 2016/425 og opført i bilag II til denne afgørelse, trækkes hermed tilbage fra Den Europæiske Unions Tidende på datoerne anført i bilaget.
         
         
            Artikel 3
            Denne afgørelse træder i kraft på dagen for offentliggørelsen i Den Europæiske Unions Tidende.
            
         
         
            Udfærdiget i Bruxelles, den 18. maj 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets forordning (EU) 2016/425 af 9. marts 2016 om personlige værnemidler og om ophævelse af Rådets direktiv 89/686/EØF (EUT L 81 af 31.3.2016, s. 51).
         
            (3)  Rådets direktiv 89/686/EØF af 21. december 1989 om indbyrdes tilnærmelse af medlemsstaternes lovgivninger om personlige værnemidler (EFT L 399 af 30.12.1989, s. 18).
         
            (4)  EUT C 113 af 27.3.2018, s. 41.
         
            (5)  EUT C 113 af 27.3.2018, s. 41.
         
            (6)  EUT C 113 af 27.3.2018, s. 41.
      
      
         
            BILAG I
            
                        Nr.
                     
                     
                        Reference for standarden
                     
                  
                        1.
                     
                     
                        EN 343:2019
                        Beskyttelsesbeklædning — Beskyttelse mod regn
                     
                  
                        2.
                     
                     
                        EN 358:2018
                        Personlige værnemidler til arbejdspositionering og forebyggelse mod fald fra højde — Bælter og liner til arbejdspositionering eller faldhindring
                     
                  
                        3.
                     
                     
                        EN 388:2016+A1:2018
                        Beskyttelseshandsker mod mekaniske risici
                     
                  
                        4.
                     
                     
                        EN 510:2019
                        Specifikation for beskyttelsesbeklædning til brug ved risiko for indvikling i bevægelige dele
                     
                  
                        5.
                     
                     
                        EN 893:2019
                        Bjergbestigningsudstyr — Klatrejern — Sikkerhedskrav og prøvningsmetoder
                     
                  
                        6.
                     
                     
                        EN 943-1:2015+A1:2019
                        Beskyttelsesbeklædning mod farlige kemikalier, faste, flydende og luftformige, inklusive flydende aerosoler og faste partikler — Del 1: Ydeevnekrav for (gastætte) kemikaliebeskyttelsesdragter af type 1
                     
                  
                        7.
                     
                     
                        EN 943-2:2019
                        Beskyttelsesbeklædning mod farlige kemikalier, faste, flydende og luftformige, inklusive flydende aerosoler og faste partikler — Del 2: Ydeevnekrav for (gastætte) kemikaliebeskyttelsesdragter af type 1 til redningsfolk
                     
                  
                        8.
                     
                     
                        EN 1073-1:2016+A1:2018
                        Beskyttelsesbeklædning mod faste luftbårne partikler, herunder radioaktiv forurening — Del 1: Krav og prøvningsmetoder for trykluftventileret beskyttelsesbeklædning, som beskytter kroppen og luftvejene
                     
                  
                        9.
                     
                     
                        EN ISO 10819:2013
                        Mekaniske vibrationer og chok — Hånd-arm-vibrationer — Metode til måling og vurdering af vibrationsdæmpning af handsker målt i håndfladen (ISO 10819:2013)
                        EN ISO 10819:2013/A1:2019
                     
                  
                        10.
                     
                     
                        EN ISO 11393-2:2019
                        Beskyttelsesbeklædning for brugere af håndbårne kædesave — Del 2: Prøvningsmetoder og krav til benbeskyttere (ISO 11393-2:2018)
                     
                  
                        11.
                     
                     
                        EN ISO 11393-4:2019
                        Beskyttelsesbeklædning for brugere af håndbårne kædesave — Del 4: Prøvningsmetoder og krav til ydeevne for beskyttelseshandsker (ISO 11393-4:2018)
                     
                  
                        12.
                     
                     
                        EN ISO 11393-5:2019
                        Beskyttelsesbeklædning for brugere af håndbårne kædesave — Del 5: Prøvningsmetoder og krav til ydeevne for beskyttelsesgamacher (ISO 11393-5:2018)
                     
                  
                        13.
                     
                     
                        EN ISO 11393-6:2019
                        Beskyttelsesbeklædning for brugere af håndbårne kædesave — Del 6: Prøvningsmetoder og krav til ydeevne for beskyttelsesudstyr til overkroppen (ISO 11393-6:2018)
                     
                  
                        14.
                     
                     
                        EN 12277:2015+A1:2018
                        Bjergbestigningsudstyr — Seler — Sikkerhedskrav og prøvningsmetoder
                     
                  
                        15.
                     
                     
                        EN 13832-2:2018
                        Værnefodtøj til beskyttelse mod kemikalier — Del 2: Krav ved begrænset kemikaliekontakt
                     
                  
                        16.
                     
                     
                        EN 13832-3:2018
                        Værnefodtøj til beskyttelse mod kemikalier — Del 3: Krav ved længerevarende kemikaliekontakt
                     
                  
                        17.
                     
                     
                        EN 14458:2018
                        Øjenværn — Ansigtsskærme (visirer) udelukkende beregnet til brug med beskyttelseshjelme
                     
                  
                        18.
                     
                     
                        EN 14594:2018
                        Åndedrætsværn — Kompressormasker med kontinuert luftstrøm — Krav, prøvning og mærkning
                     
                  
                        19.
                     
                     
                        EN 50321-1:2018
                        Arbejde under spænding — Fodtøj til elektrisk beskyttelse — Isolerende fodtøj og overtræksstøvler
                        EN 50321-1:2018/AC:2018-08
                     
                  
      
      
         
            BILAG II
            
                        Nr.
                     
                     
                        Reference for standarden
                     
                     
                        Dato for tilbagetrækning
                     
                  
                        1.
                     
                     
                        EN ISO 10819:2013
                        Mekaniske vibrationer og chok — Hånd-arm-vibrationer — Metode til måling og vurdering af vibrationsdæmpning af handsker målt i håndfladen (ISO 10819:2013)
                     
                     
                        19. november 2021
                     
                  
                        2.
                     
                     
                        EN 343:2003+A1:2007
                        Beskyttelsesbeklædning — Beskyttelse mod regn
                        EN 343:2003+A1:2007/AC:2009
                     
                     
                        19. november 2021
                     
                  
                        3.
                     
                     
                        EN 358:1999
                        Faldsikringsmateriel — Støttebælter og støtteliner.
                     
                     
                        19. november 2021
                     
                  
                        4.
                     
                     
                        EN 381-5:1995
                        Beskyttelsesklæder for brugere af håndbårne kædesave. Del 5: Krav til benbeskyttere
                     
                     
                        19. november 2021
                     
                  
                        5.
                     
                     
                        EN 381-7:1999
                        Beskyttelsesbeklædning for brugere af håndbårne kædesave — Del 7: Krav til beskyttelseshandsker
                     
                     
                        19. november 2021
                     
                  
                        6.
                     
                     
                        EN 381-9:1997
                        Beskyttelsesklæder for brugere af håndbårne kædesave. Del 9 Krav til beskyttelsesgamacher
                     
                     
                        19. november 2021
                     
                  
                        7.
                     
                     
                        EN 381-11:2002
                        Beskyttelsesbeklædning for brugere af håndbårne kædesave — Del 11: Krav til beskyttelsesbeklædning til overkroppen
                     
                     
                        19. november 2021
                     
                  
                        8.
                     
                     
                        EN 388:2016
                        Beskyttelseshandsker mod mekaniske risici
                     
                     
                        19. november 2021
                     
                  
                        9.
                     
                     
                        EN 943-1:2015
                        Beskyttelsesbeklædning mod farlige faste kemikalier, flydende og luftformige kemikalier, inklusive flydende aerosoler og faste partikler — Del 1: Ydeevnekrav til (gastætte) kemikaliebeskyttelsesdragter af type 1
                     
                     
                        19. november 2021
                     
                  
                        10.
                     
                     
                        EN 12277:2015
                        Bjergbestigningsudstyr — Seler — Sikkerhedskrav og prøvningsmetoder
                     
                     
                        19. november 2021
                     
                  
                        11.
                     
                     
                        EN 13832-2:2006
                        Fodværn — Fodtøj til beskyttelse mod kemikalier — Del 2: Krav til fodtøj, som er modstandsdygtige over for kemikalier under laboratoriebetingelser
                     
                     
                        19. november 2021
                     
                  
                        12.
                     
                     
                        EN 13832-3:2006
                        Fodværn — Fodtøj til beskyttelse mod kemikalier — Del 3: Krav til fodtøj, som har en høj modstandsevne mod kemikalier under laboratoriebetingelser
                     
                     
                        19. november 2021
                     
                  
                        13.
                     
                     
                        EN 14594:2005
                        Åndedrætsværn — Trykluftforsynede åndedrætsværn med kontinuert flow — Krav, prøvning, mærkning
                        EN 14594:2005/AC:2005
                     
                     
                        19. november 2021
                     
                  
                        14.
                     
                     
                        EN 50321-1:2018
                        Arbejde under spænding — Fodtøj til elektrisk beskyttelse — Isolerende fodtøj og overtræksstøvler
                     
                     
                        19. november 2020